**Βουλευτικές εκλογές** διεξήχθησαν πρόωρα στο Ανατολικό Τιμόρ στις 12 Μαΐου 2018 έπειτα από τη διάλυση του Εθνικού Κοινοβουλίου στις 26 Ιανουαρίου 2018 από τον πρόεδρο Φρανσίσκο Γκουτέρες.

Ο τρικομματικός συνασπισμός της αντιπολίτευσης Συνασπισμός για Αλλαγή και Πρόοδο κέρδισε την απόλυτη πλειοψηφία, με 34 από τις συνολικά 65 έδρες στο Κοινοβούλιο. Το ποσοστό συμμετοχής ήταν 81%, κατά 5 ποσοστιαίες μονάδες υψηλότερο σε σχέση με τις βουλευτικές εκλογές της προηγούμενης χρονιάς.

Υπόβαθρο
--------

Στις βουλευτικές εκλογές του 2017 δεν υπήρξε κανένας καθαρός νικητής, με το κόμμα Fretilin του Μάρι Αλκατίρι να έχει ισχνή πλειοψηφία μόλις μιας έδρα σε σχέση με το Εθνικό Κογκρέσο για την Ανασυγκρότηση του Τιμόρ, του Ζανάνα Γκουσμάο. Ο Αλκατίρι σχημάτισε κυβέρνηση μειοψηφίας με το Δημοκρατικό Κόμμα, η οποία είχε τον έλεγχο μόλις 30 επί συνόλου 65 εδρών στο Εθνικό Κοινοβούλιο. Όμως, οι προσπάθειες της κυβέρνησης να εγκριθεί ο προϋπολογισμός εμποδίστηκαν και εν μέσω πολιτικού αδιεξόδου ο πρόεδρος Γκουτέρες διέλυσε το Κοινοβούλιο και προκήρυξε πρόωρες εκλογές.

Εκλογικό σύστημα
----------------

Τα 65 μέλη του Εθνικού Κοινοβουλίου εξελέγησαν από μια ενιαία εθνική εκλογική περιφέρεια από κλειστή λίστα με αναλογική εκπροσώπηση. Τα κόμματα πρέπει να έχουν τουλάχιστον μια γυναίκα υποψήφια σε κάθε τρίτη θέση στην λίστα τους. Οι έδρες κατανέμονται χρησιμοποιώντας τη μέθοδο Ντ' Οντ με ένα εκλογικό όριο του 4%.

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
|
|  | Συμμαχία για Αλλαγή και Πρόοδο (CNRT–PLP–KHUNTO) | 309.663 | 49,6 | 34 | –1 |
|  | Fretilin | 213.324 | 34,2 | 23 | 0 |
|  | Δημοκρατικό Κόμμα | 50.370 | 8,1 | 5 | –2 |
|  | Φόρουμ Δημοκρατικής Ανάπτυξης (PUDD–UDT–FM–PDN) | 34.301 | 5,5 | 3 | +3 |
|  | Κόμμα Ελπίδα της Πατρίδας | 5.060 | 0,8 | 0 | 0 |
|  | Κίνημα Εθνικής Ανάπτυξης (APMT–PLPA–MLPM–UNDERTIM) | 4.494 | 0,7 | 0 | 0 |
|  | Ρεπουμπλικανικό Κόμμα | 4.125 | 0,7 | 0 | 0 |
|  | Σοσιαλδημοκρατική Κίνηση (CASDT–PSD–PST–PDC) | 3.188 | 0,5 | 0 | 0 |
| Άκυρα/λευκά ψηφοδέλτια | 10.591 | – | – | – |
| **Σύνολο** | **635.116** | **100** | **65** | **0** |
| Εγγεγραμμένοι ψηφοφόροι/προσέλευση | 784.286 | 80,98 | – | – |
| Πηγή: CNE Αρχειοθετήθηκε 2018-05-18 at Archive.is |

Παραπομπές
----------

1. ↑  «Nobel laureate blasts East Timor's failure against poverty». The Washington Post. 16 Απριλίου 2018. Αρχειοθετήθηκε από το πρωτότυπο στις 24 Απριλίου 2018. Ανακτήθηκε στις 14 Αυγούστου 2018.
2. ↑  «Apuramento CNE 2018». *archive.li*. 18 Μαΐου 2018. Αρχειοθετήθηκε από το πρωτότυπο στις 18 Μαΐου 2018. Ανακτήθηκε στις 14 Αυγούστου 2018.
3. ↑  «In Timor-Leste, a vote for certainty | Inside Story». *Inside Story*. 14 Μαΐου 2018.
4. ↑  «Political deadlock augurs ill for Timor Leste». Asia Times. 9 Ιανουαρίου 2018. Αρχειοθετήθηκε από το πρωτότυπο στις 20 Αυγούστου 2018. Ανακτήθηκε στις 14 Αυγούστου 2018.
5. ↑  «East Timor president dissolves Parliament to hold new elections». Straits Times. 26 Ιανουαρίου 2018.
6. ↑  «Electoral system». Inter-Parliamentary Union.
7. ↑  «Fourth amendment to the Law on Election of the National Parliament: Article 13.2» (PDF). CNE. Αρχειοθετήθηκε από το πρωτότυπο (PDF) στις 19 Ιουνίου 2018. Ανακτήθηκε στις 14 Αυγούστου 2018.